Valentõn Sõlvestrov

Valentõn Sõlvestrov (ukraina keeles Валентин Сильвестров; sündinud 30. septembril 1937 Kiievis) on ukraina helilooja.

Sõlvestrov hakkas käima muusika eratundides 15-aastaselt. Ta õppis klaverimängu Kiievi muusikakoolis aastatel 1955–1958, seejärel Kiievi konservatooriumis 1958–1964, kus talle õpetas kompositsiooni Borõss Ljatošõnskõi ning harmooniat ja kontrapunkti Levko Revutskõi.

Sõlvestrov on kirjutanud 9 sümfooniat. Tema peateoseks peetakse 5. sümfooniat.

Ukraina heliloojad
Sündinud 1937